ป้องกันผื่นเหงื่อ ป้องกันการเห่อของโรคผิวหนังอักเสบออกผื่น ป้องกันผื่นอักเสบตามซอกพับ ป้องกันผื่นแพ้สัมผัส ป้องกันการเห่อของโรคสะเก็ดเงิน
ผื่นเหงื่อเกิดขึ้นเมื่อรูระบายเหงื่อในผิวหนังเกิดอุดตัน เมื่อเป็นเช่นนี้ แทนที่เหงื่อจะระเหยออกไป มันกลับติดอยู่ใต้ผิวหนังและทำให้เกิดผดผื่นขึ้น  ผื่นเหงื่อเกิดบ่อยในสภาวะร้อนชื้น ทำให้ร่างกายแห้งโดยหลีกเลี่ยงการอยู่กลางแจ้งในช่วงเวลาที่ร้อนที่สุดของวัน ใช้เครื่องปรับอากาศ อาบน้ำให้ตัวเย็นลงหรือใช้ผ้าขนหนูเย็นๆ ซับบนจุดที่ร้อนเกินไป ความร้อนที่ถูกระบายออกมาจากร่างกายเมื่อบวกกับอากาศร้อนมักจะก่อให้เกิดผื่นรอบจุดต่างๆ ของร่างกายที่มีต่อมเหงื่อเยอะ เช่น บริเวณรอบวงแขน  แทนที่จะออกกำลังกายกลางแจ้งในช่วงอากาศร้อน ให้เข้ายิมที่มีเครื่องปรับอากาศแทน อาบน้ำเย็นก่อนออกกำลังกาย เสื้อผ้าที่พอดีกับร่างเกินไปมักทำให้ผิวระคายเคืองและสามารถเกิดผื่นจากการไปกักไม่ให้ความร้อนระบายออกจากร่างกายได้  ให้ผิวได้หายใจและสวมชุดหลวมหน่อย ควรทำในเด็กทารกเช่นกัน อย่าสวมเสื้อผ้าให้ลูกคุณจนหนาเตอะในช่วงอากาศร้อน ข้อยกเว้นคือในระหว่างออกกำลังกาย การสวมชุดออกกำลังกายที่กระชับซึ่งออกแบบมาให้ระบายเหงื่อกับความชื้นที่มากเกินออกไปนั้นจะช่วยป้องกันผื่น โดยเฉพาะในระหว่างการออกกำลังกายที่เร่งตลอดอย่างการปั่นจักรยานหรือการวิ่ง ร่างกายต้องการน้ำเพื่อทำหน้าที่ได้ตามที่เป็นและสิ่งที่สูญหายไปในระหว่างเหงื่อออกก็จะถูกเติมให้เต็ม  ดื่มน้ำตลอดทั้งวันเพื่อป้องกันอาการขาดน้ำ ดื่มน้ำอย่างน้อยสองถึงสี่แก้ว (16-32 ออนซ์) ในแต่ละชั่วโมง โรคผิวหนังอักเสบออกผื่น (eczema) หรือรู้จักอีกชื่อหนึ่งว่า ผื่นภูมิแพ้ผิวหนัง (atopic dermatitis) เป็นอาการผิดปกติทางผิวหนังเรื้อรังที่จะแสดงออกมาในรูปแบบของผื่นแดงที่คันและมีลักษณะเป็นเกล็ด ผื่นนี้จะไวต่อการถูกสัมผัสและอาจบวมขึ้นมาได้ คนที่เป็นโรคผิวหนังออกผื่นนั้นขาดโปรตีนบางตัวในผิวหนังและสภาวะบางอย่างอาจทำให้มีอาการแย่ลงไปได้ เรียนรู้ที่จะตระหนักในการปะทุเห่อของโรคผิวหนังอักเสบออกผื่นและหลีกเลี่ยงมัน อย่างเช่น:  ผิวหนังติดเชื้อ ภูมิแพ้อย่างเช่นเกสรดอกไม้ รา ไรฝุ่น สัตว์หรืออาหาร อากาศที่เย็นและแห้งในหน้าหนาว การที่เจออากาศร้อนหรือเย็นเกินไป หรือเกิดการเปลี่ยนแปลงของอุณหภูมิอย่างกระทันหัน สิ่งกระตุ้นการระคายเคืองทางเคมีหรือวัสดุหยาบ เช่น วูล ความเครียดทางอารมณ์ น้ำหอมหรือสีที่เติมเข้าไปในโลชั่นหรือสบู่ คุณอาจไม่สามารถหลีกเลี่ยงสิ่งกระตุ้นทั้งหมดได้ โดยเฉพาะถ้าหากคุณแพ้ของอย่างเกสรดอกไม้ ให้ปรึกษาแพทย์เกี่ยวกับการรักษาอาการภูมิแพ้ที่เป็นไปได้เพื่อช่วยบรรเทาอาการลง การอาบน้ำหรือแช่ตัวนานหรือบ่อยครั้งเกินไปจะชะล้างน้ำมันตามธรรมชาติที่อยู่บนผิวหนัง ซึ่งจะทำให้ผิวแห้งเกินไป  จำกัดเวลาอาบน้ำหรือแช่น้ำสูงสุดเพียง 10 ถึง 15 นาที เวลาแช่อ่างอาบน้ำ ใช้น้ำอุ่นแทนที่น้ำร้อน หลังอาบน้ำ ให้ใช้ผ้าขนหนูนุ่มๆ ซับผิวเบาๆ ใช้เฉพาะสบู่หรือครีมอาบน้ำสูตรอ่อนโยน สบู่และครีมอาบน้ำสูตรอ่อนโยนชนิดไม่ก่อให้เกิดอาการแพ้นั้นจะมีฤทธิ์บางเบาและจะไม่ชะล้างน้ำมันปกป้องผิวตามธรรมชาติ  หลีกเลี่ยงการใช้ครีมอาบน้ำแบบต่อต้านแบคทีเรียหรือมีส่วนผสมของแอลกอฮอล์ซึ่งจะทำให้ผิวแห้งโดยง่าย เลือกครีมอาบน้ำที่มีการเติมมอยเจอไรเซอร์เข้าไป มอยเจอไรเซอร์ช่วยกักเก็บความชุ่มชื้นตามธรรมชาติของผิวเอาไว้ ดังนั้นจึงทำให้มันได้รับการป้องกันและยังคงความชุ่มชื้นได้  ผิวที่มีความชุ่มชื้นนั้นจะทำให้เกิดระคายเคืองได้ยากขึ้น อย่างเช่นการเสียดสีกับผ้าเนื้อหยาบหรือถูกับผิว จึงช่วยป้องกันการปะทุของโรคผิวหนังออกผื่นได้ ทามอยเจอไรเซอร์ทันทีหลังจากที่คุณเช็ดตัวจนแห้งหลังการอาบหรือแช่น้ำ ผื่นอักเสบตามซอกพับ (Intertrigo) นั้นเกิดจากการเสียดสีระหว่างผิวซึ่งก่อให้เกิดอาการระคายกลายเป็นผดผื่น มันพบได้ง่ายในบริเวณร่างกายส่วนที่อุ่นและอับชื้น โดยเฉพาะในจุดที่ผิวสามารถเสียดสีกับผิว อย่างเช่นตรงโคนขาหนีบ ใต้ราวนม หว่างขา ซอกรักแร้ หรือตามซอกนิ้วเท้า มันยังอาจทำให้ติดเชื้อแบคทีเรียหรือเชื้อราได้ด้วย แถมมันยังสามารถเกิดได้ในทุกสภาพแวดล้อมไม่เหมือนกับผื่นเหงื่อ  รักษาผิวให้แห้งสะอาด โดยเฉพาะตรงจุดที่มันอาจเสียดสีกัน ให้ทายาระงับกลิ่นกายใต้วงแขน คุณอาจพบว่าปิโตรเลียมเจลลี่ (วาสลีน) นั้นช่วยสร้างฉากป้องกันสำหรับบริเวณอย่างต้นขาด้านใน การทาแป้งเด็กหรือผงยาก็ช่วยดูดความชื้นส่วนเกินได้เหมือนกัน สวมรองเท้าเปิดหัวหรือรองเท้าแตะ มันจะช่วยลดความอับชื้นตามซอกนิ้วเท้า ครีมเคลือบปกป้องผิว (barrier cream) สามารถหาซื้อได้ตามร้านขายยาทั่วไป ขี้ผึ้งทาผื่นผ้าอ้อม (อย่าง เดซิติน) สามารถช่วยได้ในบริเวณที่มักอับชื้นและเสี่ยงต่อการเสียดสี อย่างตามโคนขาหนีบ ขี้ผึ้งซิงค์อ็อกไซด์ก็ใช้ได้ผลไม่แพ้กัน ถ้าคุณประสบปัญหาผื่นตามซอกพับเป็นประจำ ลองถามแพทย์ถึงเททริกซ์ (Tetrix) ครีมเคลือบปกป้องผิวแบบต้องใช้ใบสั่งจ่ายยาซึ่งมีไดเมธิโคน (dimethicone) เป็นส่วนผสม มันมีประสิทธิภาพกว่ายาที่วางจำหน่ายทั่วไป เสื้อผ้าที่เสียดสีกับผิวบ่อยๆ ทำให้เกิดผื่นตามซอกพับได้ ให้สวมใส่ผ้าจากเส้นใยธรรมชาติเช่นผ้าฝ้าย ผ้าไหม หรือเยื่อไม้ไผ่ ถ้าเป็นไปได้ เพราะเส้นใยสังเคราะห์นั้นระคายผิวได้และมักจะถ่ายเทไม่สะดวก ผื่นตามซอกพับนั้นพบได้ประจำในคนที่มีน้ำหนักตัวสูงกว่าปกติหรือมีรูปร่างอ้วน เนื่องจากมีบริเวณที่ผิวหนังจะถูกเสียดสีมากขึ้น ปรึกษาแพทย์ว่าผื่นที่เกิดจะทุเลาลงไหมถ้าคุณลดน้ำหนัก อย่าเริ่มทำการลดน้ำหนักเองโดยไม่ปรึกษาแพทย์ก่อน ผื่นแพ้สัมผัส (contact dermatitis) เกิดจากการสัมผัสกับตัวกระตุ้นการระคายเคือง ผื่นแพ้สัมผัสเป็นได้ทั้งปฏิกิริยาภูมิแพ้หรือเกิดจากตัวกระตุ้นการระคายเคืองปกติ (ไม่ใช่สารก่อภูมิแพ้) ก็ได้ แต่ข่าวดีคือมันสามารถป้องกันได้โดยการหลีกเลี่ยงตัวกระตุ้นเหล่านี้  หลีกเลี่ยงการเผยให้ผิวหนังสัมผัสกับตัวกระตุ้นการระคายเคือง เช่น ไรฝุ่น เกสรดอกไม้ สารเคมี เครื่องสำอาง น้ำมันพืช (พอยซั่นไอวี่) และสารประกอบอื่นๆ ที่อาจกระตุ้นให้เกิดปฏิกิริยาผื่นผิวหนังเมื่อได้สัมผัส ผื่นแพ้สัมผัสนั้นมักจะทำให้เกิดผื่นแห้งมีลักษณะเป็นเกล็ดและมักจะไม่คัน อย่างไรก็ตาม ผื่นแพ้สัมผัสบางชนิดทำให้เกิดอาการคันและพองได้  บางคนมีปฏิกิริยาต่อตัวกระตุ้นได้เพียงแค่การสัมผัสเพียงครั้งเดียว ในขณะที่หลายคนจะเกิดอาการก็ต่อเมื่อถูกสัมผัสซ้ำหลายครั้ง บางครั้งคุณอาจสร้างภูมิต้านทานตัวกระตุ้นนี้เมื่อเกิดนานๆ ได้ ถ้าไม่แน่ใจว่าเป็นภูมิแพ้หรือไม่ แพทย์อาจทดสอบการเป็นภูมิแพ้กับคุณเพื่อดูว่าสารตัวไหนที่อาจกระตุ้นการเกิดผื่นแพ้สัมผัส  สารก่อภูมิแพ้ทั่วไปยังรวมไปถึงนิคเกิล ยา (รวมไปถึงยาปฏิชีวนะและยาแก้แพ้) ฟอร์มัลดีไฮด์ หมึกสัก และผลิตภัณฑ์ลายเฮนนาดำ  สารก่อภูมิแพ้ที่พบได้ทั่วไปอีกตัวหนึ่งก็คือ ขี้ผึ้งบัลซั่ม (Balsam) จากเปรู ซึ่งใช้ในเครื่องสำอาง น้ำหอม น้ำยาบ้วนปาก และเครื่องปรุง หากผลิตภัณฑ์ใหม่ทำให้คุณเกิดมีปฏิกิริยาตอบสนอง ให้หยุดใช้มัน ตรวจสอบฉลากเพื่อความมั่นใจว่าไม่เผลอซื้อผลิตภัณฑ์ที่มีส่วนผสมของสารก่อภูมิแพ้ หากคุณสัมผัสกับตัวกระตุ้นการระคายเคืองหรือสารก่อภูมิแพ้ ให้ล้างบริเวณที่โดนทันที นี่จะช่วยลดปฏิกิริยาหรือกระทั่งกันไม่ให้เกิดอาการได้  ใช้น้ำอุ่นกับสบู่สูตรอ่อนโยนหรือให้อาบน้ำถ้าบริเวณที่โดนนั้นใหญ่มาก นอกจากนี้ ให้ซักเสื้อผ้าและของอย่างอื่นที่สัมผัสโดนกับสารเหล่านั้น หากจำเป็นต้องใช้สารเหล่านั้น ป้องกันผิวคุณจากการสัมผัสมันโดยตรงด้วยการสวมชุดคลุมทุกส่วน สวมแว่นนิรภัยและถุงมือ จดจำที่จะปฏิบัติตามวิธีการและคำแนะนำที่ถูกต้องสำหรับการสัมผัสสารอันตราย มอยเจอไรเซอร์สร้างชั้นป้องกันเคลือบผิวและช่วยฟื้นฟูผิวชั้นนอก ทามอยเจอไรเซอร์ก่อนที่จะไปสัมผัสตัวกระตุ้นการระคายเคืองและใช้เป็นประจำเพื่อทำให้ผิวมีสุขภาพดี ยาหลายขนานสามารถก่อให้เกิด “ผื่นแพ้ยา” ไม่ว่าจะเพราะผลข้างเคียงหรือเพราะปฏิกิริยาแพ้ มันมักจะเกิดภายในหนึ่งสัปดาห์หลังการเริ่มใช้ยาตัวใหม่ และจะเริ่มเป็นจุดแดงๆ ที่ค่อยแพร่กระจายไปจนทั่วร่างกาย ยาโดยทั่วไปที่อาจก่อให้เกิดผื่นแพ้ยาได้ก็เช่น:  ยาปฏิชีวนะ ยาต้านลมชัก ยาขับปัสสาวะ ยารักษาโรคสะเก็ดเงิน (Psoriasis) มักจะช่วยป้องกันการเห่อได้หากทานตามที่แพทย์แนะนำ เรื่องนี้เป็นความจริงอย่างยิ่งสำหรับยาที่ทำงานผ่านทางระบบภูมิคุ้มกันของร่างกาย เช่น ยาไบโอโลจิกส์  มันยังจำเป็นที่ห้ามหยุดทานยาโดยปราศจากการปรึกษาแพทย์ก่อน การหยุดยารักษาโรคสะเก็ดเงินโดยไม่ปรึกษาแพทย์นั้นสามารถทำให้โรคสะเก็ดเงินที่เป็นอยู่กลายเป็นชนิดที่รุนแรงขึ้นกว่าเดิมได้ โรคสะเก็ดเงินนั้นเป็นอาการผิดปกติของภูมิคุ้มกันของผิวหนังที่จะแสดงออกมาในรูปแบบของผื่นคันที่มีลักษณะเป็นเกล็ด สาเหตุของโรคสะเก็ดเงินนั้นยังไม่รู้แน่ชัด แต่มีตัวกระตุ้นที่ทราบกันดีว่าสามารถทำให้อาการกำเริบและก่อให้เกิดการปะทุเห่อ ซึ่งนั่นรวมไปถึงความเครียด  หาหนทางลดความเครียดในชีวิตลง ลองเทคนิคการผ่อนคลาย อย่างเช่น โยคะหรือทำสมาธิ ออกกำลังกายเป็นประจำ การออกกำลังกายช่วยหลั่งสารเอ็นดอร์ฟินและช่วยคลายเครียดได้ ผิวหนังที่เกิดความเสียหาย (การฉีดวัคซีน การถูกกัด การถูกขีดข่วน และการถูกแดดเผา) สามารถกระตุ้นให้เกิดรอยผื่นสะเก็ดเงินได้ นี่เรียกว่า ปรากฏการณ์คอปเนอร์ (Koebner phenomenon)  ใช้การสวมชุดป้องกันและดูแลรอยขีดข่วนหรือบาดแผลทั้งหมดทันทีโดยใช้วิธีถูกสุขอนามัย ป้องกันการถูกแดดเผาโดยใช้ครีมกันแดด เสื้อผ้าป้องกันแดด (หมวกและชุดทรงหลวมยาว) หรือแว่นกันแดด นอกจากนี้ ควรจำกัดเวลาที่ต้องอยู่กลางแดดด้วย ยาบางตัวเป็นที่รู้กันว่ากระตุ้นการเห่อของโรคสะเก็ดเงินได้ เช่น ยาต้านมาลาเรีย ลิเธียม อินเดรัล อินโดเมธาซิน และควินิดีน  หากคุณสงสัยว่ายาที่ใช้อาจกระตุ้นการเกิดโรคสะเก็ดเงิน ปรึกษาแพทย์เพื่อใช้ยาตัวอื่น อย่าหยุดการใช้ยาที่ถูกสั่งจ่ายมาเองโดยไม่ปรึกษาแพทย์ก่อน อะไรก็ตามที่มีผลกับระบบภูมิคุ้มกันของร่างกายล้วนอาจกระตุ้นการเห่อของโรคสะเก็ดเงินทั้งนั้น เช่น โรคเจ็บคอสเตรปโธรท (Streptococcal pharyngitis), โรคเชื้อราในช่องปาก (Candida albicans) และโรคระบบทางเดินหายใจ พบแพทย์ทันทีที่คุณสงสัยว่ามีการติดเชื้อ จากการศึกษาทางคลินิกครั้งหนึ่งพบว่าเบียร์ปกติ (แต่ไม่ใช่ไลท์เบียร์ ไวน์ หรือแอลกอฮอล์ประเภทอื่น) อาจมีส่วนเกี่ยวข้องกับความเสี่ยงที่จะเกิดการเห่อของโรคสะเก็ดเงินเพิ่มขึ้น ความเสี่ยงจะสูงขึ้นเป็น 2.3 เท่าสำหรับผู้หญิงที่ดื่มเบียร์ห้าครั้งขึ้นไปต่อสัปดาห์เมื่อเปรียบเทียบกับผู้หญิงที่ไม่ได้ดื่มเบียร์ การสูบบุหรี่จะยิ่งทำให้โรคสะเก็ดเงินแย่ลง มันยังส่งผลเสียต่อสุขภาพโดยรวมอีกด้วย ปรึกษาแพทย์หรือเภสัชกรถึงทางเลือกอื่นที่ช่วยเลิกสูบบุหรี่ ผู้หญิงที่สูบบุหรี่จะเสี่ยงต่อการเกิดโรคสะเก็ดเงินหนักกว่าเดิม อากาศที่แห้งและเย็นจะกำจัดความชุ่มชื้นตามธรรมชาติบนชั้นผิวและอาจกระตุ้นให้เกิดการเห่อของโรคสะเก็ดเงิน อยู่ในที่อบอุ่นหรือพิจารณาการติดเครื่องทำความชื้นไว้ในบ้าน
หลีกเลี่ยงสถานการณ์ที่ทำให้เหงื่อออก. หลีกเลี่ยงการออกกำลังกายอย่างหนักหน่วงในอากาศที่ร้อนชื้น. สวมเสื้อผ้าที่น้ำหนักเบาและไม่รัดติ้ว. ดื่มน้ำมากๆ. ระบุพร้อมหลีกเลี่ยงการเห่อของโรคผิวหนังอักเสบออกผื่น. ปรึกษาแพทย์ถึงการรักษาอาการภูมิแพ้. ใช้เวลาอาบน้ำให้สั้นลง. เติมความชุ่มชื้นให้ผิวอย่างน้อยวันละสองครั้ง. รักษาผิวหนังตรงซอกพับให้แห้งสะอาดเสมอ. ทาครีมเคลือบปกป้องผิว. สวมเสื้อผ้าหลวมๆ และสะอาด. ลดน้ำหนัก. หลีกเลี่ยงตัวกระตุ้นการระคายเคืองและสารก่อภูมิแพ้. เข้าทดสอบภูมิแพ้. ล้างผิวบริเวณที่โดนทันที. สวมชุดหรือถุงมือป้องกันเวลาต้องเจอกับตัวกระตุ้นการระคายเคือง. ใช้มอยเจอไรเซอร์ปกป้องผิว. ปรึกษาแพทย์ถ้าคุณประสบปัญหาเรื่องผื่นหลังจากการใช้ยา. ทานยาทุกขนานที่ได้รับการสั่งจ่ายมา. หลีกเลี่ยงความเครียด. หลีกเลี่ยงอาการบาดเจ็บที่ผิวหนัง. หลีกเลี่ยงยาที่กระตุ้นการเกิดโรคสะเก็ดเงิน. หลีกเลี่ยงและรักษาการติดเชื้อ. อย่าดื่มเบียร์เต็มแคลอรี่. เลิกสูบบุหรี่. หลีกเลี่ยงอากาศแห้งและเย็น.
https://www.wikihow.com/Prevent-Skin-Rashes https://www.wikihow.com/Prevent-Skin-Rashes https://www.wikihow.com/Prevent-Skin-Rashes https://www.wikihow.com/Prevent-Skin-Rashes https://www.wikihow.com/Prevent-Skin-Rashes
Preventing Heat Rash Preventing Eczema Flare-Ups Preventing Intertrigo Preventing Contact Dermatitis Preventing Psoriasis Flare-Ups